*Kedves Szülők!*

*Iskolánk védőszentjének, Szent Gellértnek ünnepe minden évben Iskolánk egyik legjelentősebb eseménye. Hagyománnyá lett, hogy névadó Szentünkről többnapos zarándoklattal emlékezünk meg. Három éve Bakonybélbe, két éve Esztergomba, tavaly Székesfehérvárra zarándokoltunk el; sokan közülünk gyalogosan vagy kerékpárral, adott esetben kenuval. E három zarándoklat a lehető legszűkebb költségvetéssel, végtelenül puritán körülmények között (pl. tornatermi tömegszállással) valósult meg. A Szent Gellért-zarándoklatok négyéves ciklusának megfelelően idén Védőszentünk születésének, nevelkedésének és temetkezésének helyére szeretnénk elzarándokolni, hogy sírjánál imádkozva kérjük közös ügyeinkben való közbenjárását. Hagyományaink szerint e négyéves ciklus lehetővé teszi, hogy gimnáziumi évei során egyszer minden diákunk (tehát nem csak azok, akiknek családja teljes egészében állni tudja a költségeket) az iskolai közösség tagjaként juthasson el Szent Gellért sírjához (vagyis vagy mindannyian együtt kelünk útra, vagy mindannyian itthon maradunk). Ez a közös zarándoklat – miként előre jeleztük – komoly anyagi terhekkel jár, a tapasztalatok szerint azonban alig kifejezhető élmények és kegyelmek forrása lehet. Ebben bízva kérjük a Kedves Szülőktől (reményünk szerint közös) céljaink támogatását.*

Nyáry Zsigmond igh.

Tisztelt Szülők!

A gimnázium velencei zarándoklatának pénzügyi szervezését és támogatását idén is iskolánk alapítványa vállalta magára. Tisztában vagyunk feladatunk kényes voltával, hiszen 4 évente viszonylag kis időtartamra viszonylag jelentős összeget kívánunk ráfordítani. Mindannyiunk közös célja, hogy a lehető legjobb költséghatékonysággal minden diákunk jusson el erre a maradandó emléket hagyó útra. Nem bíztunk szervezést külsős irodára, minden tételt versenyeztettünk. Az eddigi tárgyalások alapján az alábbi költségek várhatóak.

**Utazás:** Budapest-Lignano-Budapest vonalon, kb. 9000 HUF/fő

**Szállás:** Lignano Sabiadoro tengerparti üdülővárosban, az udinei püspökség ifjúsági táborában, 4 ágyas szobákban, teljes ellátással kb. 30 EUR /nap/fő

**Helyi közlekedés**: vonattal Lignano-Velence-Lignano, hajóval Murano és San Giorgio Maggiore szigete kb. 20 EUR /fő

**Várható teljes költség: ~31.000 HUF**

Az alapítvány saját forrásokból, önkormányzati pályázatból valamint magánadományokból igyekszik az utazás terheit csökkenteni a rászoruló családoknál. Ehhez az igyekezetünkhöz várjuk segítségüket. Kérjük, a levágott válaszlevélen nyilatkozzanak a zarándoklat költségeinek vállalását illetően **2011. máj. 31-ig**.

A válaszleveleket a gimnázium titkárságára kérjük – ímélben, postai úton vagy személyesen – eljuttatni.

Levelünk Iskolánk honlapjának Aktuális menüpontjából is letölthető.

Köszönjük:

*A Krisztinavárosi Szent Gellért Alapítvány Kuratóriuma*

*✂*………………………………………………………….……………………………………………………..

Gyermekem, ………………………………………………(diákunk olvasható neve) velence-muránoi Szent Gellért-zarándoklaton való részvételének költségeit (31.000 Ft)

* teljes egészében vállalom.
* …………… Ft alapítványi támogatással kérem kiegészíteni.
* Adakozóként ………….……….Ft-tal segítem a rászorulók utazását.

*Kérjük, a megfelelő részt húzza alá!*

…………………………………………..

(szülő aláírása)

**A SZENT GELLÉRT GIMNÁZIUM ZARÁNDOKÚTJA VELENCÉBE**

**2011. szeptember 23 – szeptember 25.**

**Szept. 23.** *reggel 6 óra* INDULÁS

**(péntek**) *kb. 19 óra* ÉRKEZÉS, ELHELYEZKEDÉS, MELEG VACSORA

e*ste* KÖZÖS PROGRAMOK

TENGERPARTI SÉTA ÉS LÁBÁZTATÁS

**Szept. 24.** *délelőtt*  VELENCEI SÉTA, SZENT MÁRK BAZILIKA

**(szombat)** (tiszteletadás szent Márk evangélista ereklyéi előtt)

*délután*  SZENT GYÖRGY-SZIGET (Szent Gellért nevelkedésének, ifjúkorának színtere)

(emléktábla megkoszorúzása;

találkozás a bencés apátság apátjával, Szent Gellért utódával)

*kb. 17 óra* **MURANO-SZIGET**

**SZENTMISE ÉS TISZTELETADÁS**

**SZENT GELLÉRT SÍRJÁNÁL**

**Szept. 25.** *reggel* TENGERPART, FÜRDÉS (jó idő esetén)

**(vasárnap)** HAZAUTAZÁS (érkezés kb. 22 órakor)

*Szeptemberben mindenki megkapja a Szent Gellért Diákszövetség által kiadott - minden részletre kiterjedő - zarándokfüzetet.*

*✂--------------------------------------------------------------------------------------------------------------------------------------------*

*Kérjük, ha a zarándoklattal kapcsolatban bármilyen kérdése, gondja, öröme vagy észrevétele van, ossza meg velünk itt, a válaszlevél hátoldalán:*

*…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………*